El Pla especial del Bosc de Tosca és l'instrument que defineix el model urbanístic d'aquest àmbit, els usos admesos o admissibles de totes les parcel·les i reserva els terrenys necessaris per als equipaments, camins i parcs.
El Pla no defineix la propietat de les artigues, ni si els camins són públics o privats.
L'objecte del Pla especial és l'establiment d'una ordenació de detall i una zonificació interna específica del Bosc de Tosca atenent a les seves característiques singulars i la seva entitat geològica, ecològica i paisatgística.
L'objectiu d'aquesta ordenació i zonificació és la protecció estricta dels elements d'interès natural que presenta aquest espai i del seu paisatge característic, la correcció d'un conjunt de disfuncions detectades, i la potenciació d'unes funcions socials compatibles amb els objectius esmentats.
Les seves determinacions abasten:
El Pla especial determina els diferents àmbits i usos, que van dirigits a la restauració i millora ambiental i paisatgística d'aquesta àrea la qual esdevé una de les portes d'entrada al Parc Natural de la Zona Volcànica de la Garrotxa.
El propi Pla especial de la Zona Volcànica de la Garrotxa aprovat l'any 2010 defineix algunes zones que per les seves característiques singulars i la seva entitat ecològica i paisatgística pròpia requereixen una ordenació específica de detall i/o una zonificació interna específica.
Una d'aquestes zones és el Bosc de Tosca.
Amb aquesta finalitat, s'elabora el Pla especial del Bosc de Tosca, com a pla especial urbanístic, per a l'ordenació detallada de tot aquest àmbit, el qual inclourà també els terrenys adjacents que s'estenen fins al riu Fluvià i el límit occidental del Parc.
Acord de redacció del Pla especial
El Pla especial del Bosc de Tosca constitueix un document de desenvolupament del Pla especial de la Zona Volcànica de la Garrotxa i es redacta a l'empara de les previsions dels seus articles 8.2 i 43.
Els responsables de redactar-lo serà l'equip redactor format per tècnics i representants del Parc Natural de la Zona Volcànica de la Garrotxa (PNZVG) i dels ajuntaments d'Olot i de les Preses.
S'ha establert un Programa de Participació Ciutadana per tal de facilitar la implicació de la ciutadania i garantir un desenvolupament del Pla especial que tingui en compte les necessitats reals de tots els usuaris i propietaris.
A partir de les aportacions de les sessions participatives obertes a la ciutadania, s'enriquirà la documentació de l'Avanç del Pla, elaborat a partir dels treballs d'anàlisi i diagnosi per part de l'equip redactor més les aportacions de les reunions sectorials temàtiques que es convocaran.
Aquest Avanç del Pla s'aprovarà per part de la Junta de Protecció de la Zona Volcànica de la Garrotxa i dels plens dels ajuntaments.
L'Avanç del Pla és un document on es mostren els criteris i objectius que es faran servir per a la redacció del nou Pla especial.
També s'hi defineix el model de paisatge, sense entrar en el detall de la qualificació de les parcel·les.
A partir de l'aprovació de l'Avanç del Pla s'obrirà l'Oficina del Pla especial als ajuntaments i al Parc per tal de rebre les consultes dels particulars i es podran rebre els suggeriments.
En aquest moment, quan el document està completament definit amb la qualificació de totes les parcel·les, la Junta de Protecció de la Zona Volcànica de la Garrotxa i els plens dels ajuntaments l'aprovaran inicialment i s'exposarà al públic mitjançant l'Oficina del Pla durant 45 dies per tal que els particulars i entitats puguin fer les consultes que creguin necessàries i presentar les al·legacions pertinents.
Un cop analitzades les al·legacions, si s'escauen s'incorporen al Pla especial i s'aprova provisionalment per part de la Junta de Protecció de la Zona Volcànica de la Garrotxa i els plens dels ajuntaments.
Aquest document aprovat provisionalment és enviat a la Generalitat per a la seva aprovació definitiva per part de la Comissió d'Urbanisme.
Validació del text refós aprovat definitivament
Publicació al Diari Oficial de la Generalitat de Catalunya (DOGC)
Per facilitar la implicació de la ciutadania i garantir que el Pla tindrà en compte l'opinió dels usuaris i propietaris, en aquesta primera fase, es posa a disposició de tots els ciutadans els següents mecanismes de participació:
Un cop estigui acabada aquesta primera fase, es redactarà el document d'Avanç de Pla especial de Bosc de Tosca que serà aprovat per l'Ajuntament de les Preses, l'Ajuntament d'Olot i el Parc Natural de la Zona Volcànica de la Garrotxa.
A continuació tornarà a obrir-se un nou període de participació ciutadana.